Prefektlando

Prefektujo aŭ prefektlando estas administra zono regata de prefekto kaj kies ĉefurbo nomiĝas prefektejo.

 Romia imperio 
Ekde la imperiestro Diokleciano, la romia imperio partiĝis je kvar prefektujoj:

 La prefektujo de Oriento
 La prefektujo de Ilirio
 La prefektujo de Italio
 La prefektujo de Gaŭlio

Ĉiu estis regata de prefekto de pretorejo, kaj partigata je diocezoj kiuj subpartiĝis je romiaj provincoj.

 Nuna epoko 
La vorto prefektujo estas uzata en kelkaj landoj por nomi provincojn kiujn regis prefekto.

 Centr-Afrika Respubliko 

Centr-Afrika Respubliko estas dividita en 17 unuojn: 14 prefektujojn, 2 ekonomiajn prefektujojn, kaj 1 aŭtonoman komunumon.

 Ĉina Popola Respubliko 

Prefektujoj (地区 dìqū) (da ili estas 17) respektive aŭtonomaj prefektujoj (自治州 zìzhìzhōu) (da ili ekzistas 30) estas unu el la specoj de la duaranga nivelo de la administra divido de Ĉinio.

 Francio 

Prefektujoj kovras la tri teritoriajn kategoriojn: la departementoj, la regionoj kaj la maraj prefektujoj.

Departementa Konsilio administras departementon kaj prefekto regas departementan prefektujon, kvankam la teritorioj identas, ĉar ili havas malsamajn instancojn. Ĉiu prefektujo partiĝas je subprefektujoj kongruantaj arondismentoj.

Same, regiona konsilio administras regionon kaj regionprefekto regas regionan prefektujon.

Kaj ekde la falo de la reĝeco en Francio, maraj prefektujoj anstataŭas la eksajn admiralujojn. Ĝiaj ĉefaj misioj estas la mara asekurado (dank'al la Regionaj perantaj centroj de prigardado kaj de helpado), la mara sekureco kaj la mediprotektado.

La tri francaj maraj prefektujoj estas:

 Atlantiko (fr: TTT-ejo)
Prefektejo: Brest
 Mediteraneo (fr: TTT-ejo)
Prefektejo: Tulono
 Maniko kaj Norda Maro (fr: TTT-ejo)
Prefektejo: Ĉerburgo

 Laoso 
 Prefektlando Vjentiano

 Japanio 
Fojfoje, oni tradukis la administran dividon to-dō-fu-ken () al prefektujo, sed kutime en la landa Esperanto-movado uzatas la traduko gubernio. Vidu la tekston pri la japanaj gubernioj.


Kategorio:Teritoria administrado